Елин Пелин
Пролет

chitanka.info

Полека-лека стъпи пролет

във наший роден край

и ето кукна кукувица,

и цъфна месец май.

Разлисти се гората, светна

небето синьо, чисто,

полето ширна се зелено

под слънцето лъчисто.

И кипна над земята бързо

живот засилен, нов,

и свети Гьорги го поръси

от висинето с благослов.

Във клоните на люляк бял

през нощ и слънчев ден

възторжна песен е запял

славеят вдъхновен.

Славеят слави месец май

и пее, и нарежда:

честит да бъде наший край —

със сбъдната надежда!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.